18.

Pārbaudot deviņu dalībvalstu programmas, Palāta konstatēja, ka trūkst skaidras stratēģijas. Dažās programmās nav skaidri noteikti sasniedzamie mērķi un tas, kādā mērā pasākums saistās ar šiem mērķiem. Citās programmās nav izklāstīti mērķi, bet gan īstenošanas pasākumi, kas paredzēti dažādu mērķu sasniegšanai. Tas padara politikas lēmumus necaurskatāmus: nav skaidrs, cik daudz līdzekļu izmanto kādam mērķim. Šīs situācijas piemēri ir sniegti 1. izcēlumā. 1. izcēlumsTie paši pasākumi dažādiem mērķiemIeguldījumi lauku saimniecībās ir viens no pasākumiem Spānijas programmā lauksaimniecības infrastruktūras uzlabošanai 1. mērķa teritorijās. Programmā noteiktais mērķis ir palielināt ienākumus no lauksaimniecības un uzlabot dzīves, darba un ražošanas apstākļus. Tomēr revīzijā tika konstatēts, ka faktiski sasniegtie mērķi atšķīrās atkarībā no ieguldījumu veikšanas vietas. Produktīvās lauksaimniecības teritorijās šis pasākums sniedz ieguldījumu konkurences uzlabošanā lauksaimniecībā. Taču kalnu teritorijās šis pasākums piedāvā atbalstu mazām konkurēt nespējīgām lauku saimniecībām ar mērķi līdzsvarot iedzīvotāju skaitu laukos. Šī programma neparedz piešķirt īpašus resursus šiem dažādiem mērķiem. Šiem diviem dažādiem mērķiem, kurus aptver minētais pasākums, nav īpaša definējuma, un katrā no minētajām un savā starpā atšķirīgajām teritorijām līdzekļu izlietojums katram konkrētajam ieguldījumu mērķim netiek uzraudzīts.Pasākums ūdens resursu apsaimniekošanai un zemes gabalu pārdalīšanai ir 70 % no ELVGF devuma Portugāles programmā “Lisabona un Taho ieleja”. Programmā noteiktais mērķis ir “izstrādāt modernu un konkurētspējīgu lauksaimniecību kā galveno elementu lauku apvidu attīstībā”. Tomēr revīzijā tika konstatēts, ka pasākums atbalsta irigācijas tīklu modernizāciju auglīgās teritorijās, kā arī jaunus irigācijas tīklus, kas izveidoti, pārdalot zemes gabalus un infrastruktūru tajās teritorijās, kurās lauksaimniecības infrastruktūra ir vāji attīstīta (ļoti mazi zemes gabali, novecojušas irigācijas sistēmas). Šim pasākumam ir divi dažādi mērķi: palielināt ļoti produktīvo teritoriju konkurētspēju un sekmēt lauksaimniecības darbības tajās lauku teritorijās, kuras pamet iedzīvotāji. Programmā nav noteikts, kādā mērā šim pasākumam jādod ieguldījumu viena vai otra mērķa sasniegšanā. Vienam projektam, kurš atrodas blīvi apdzīvotā teritorijā, ir atvēlēti 29 % no visiem šai programmai piešķirtajiem ELVGF līdzekļiem.Neskaidri mērķiZemes gabalu pārdalīšanu parasti uzskata par zemes gabalu atkārtotu pārdalīšanu, lai uzlabotu lauku infrastruktūru un tādējādi arī lauku saimniecību ekonomisko dzīvotspēju. Saistībā ar Nīderlandes LAP šis 33. panta ievilkums ir finansiāli vissvarīgākais pasākums. Tā kā Lauku attīstības regulā nav detalizēta apraksta, tas ļauj Nīderlandei izmantot šo ievilkumu kā instrumentu valstij, ar kura palīdzību iegādāties zemi dabas rezervāta attīstībai. Komisijas apstiprinātās LAP liecina par to, ka šim ievilkumam atvēlētajiem līdzekļiem, proti, 87 miljoniem EUR, jāsniedz ieguldījums ilgtspējīgas lauksaimniecības nodrošināšanā, bet 16 miljoni EUR jāatvēl floras un ainavu veidošanai. Taču Palāta, veicot revīziju, konstatēja, ka realitātē 86 % līdzekļu galvenais mērķis bija floras veidošana un tikai 14 % – ilgtspējīga lauksaimniecība. Regulas elastīgums pieļauj šādu situāciju, un tā rezultātā pastāv politika, kurā nav iespējams noteikt kāda mērķa sasniegšanā līdzekļi ir ieguldīti.